open-index/open-wikipedia-markdown huggingface dataset:
நேசம் சரவணமுத்து

**லூயிசா நேசம் சரவணமுத்து** (*Luisa Naysum Saravanamuttu*, 1897 - சனவரி 19, 1941) இலங்கை அரசாங்க சபைக்குத் தெரிவு செய்யப்பட்ட முதலாவது தமிழ்ப் பெண் ஆவார். 1932, 1936 ஆம் ஆண்டுகளில் அரசாங்க சபைக்கு இடம்பெற்ற தேர்தல்களில் இவர் கொழும்பு வடக்குத் தொகுதியில் இருந்து தேர்ந்தெடுக்கப்பட்டார்.

## வாழ்க்கைக் குறிப்பு
பொறியியலாளரான ஏ. அருணாசலம், எமிலி தங்கம்மா குக் ஆகியோரின் மகளான நேசம் 1897 ஆம் ஆண்டு யாழ்ப்பாணத்தில் பிறந்தவர். வேம்படி மகளிர் கல்லூரியில் கல்வி கற்றவர். இவர் மருத்துவர் சேர் இரத்தினசோதி சரவணமுத்து என்பவரை 1915 ஆம் ஆண்டு திருமணம் செய்தார். இவர்களுக்கு சீதா சரவணமுத்து, வேதாரணியம் சரவணமுத்து, இரத்தினகுமார் சரவணமுத்து, சந்திரா சரவணமுத்து என நான்கு பிள்ளைகள்.

## அரசியலில்
நேசத்தின் கணவர் இரத்தினசோதி சரவணமுத்து கொழும்பு வடக்குத் தொகுதியிலிருந்து இலங்கை அரசாங்க சபைக்கு 1931 ஆம் ஆண்டு நடந்த தேர்தலில் தெரிவு செய்யப்பட்டார். இவர் கொழும்பு மாநகரசபையின் முதலாவது மேயராகத் தெரிவு செய்யப்பட்டவர் என்பது குறிப்பிடத்தக்கது. இவரது தெரிவு செல்லுபடியற்றது எனவும் ஏழு ஆண்டுகளுக்குச் இவரது குடியியல் உரிமை ரத்துச் செய்யப்பட்டது. இதனையடுத்து 1932 மே 30ந் திகதி நடைபெற்ற இடைத்தேர்தலில் நேசம் சரவணமுத்து போட்டியிட்டார்.

இடைத்தேர்தலில் நேசம் சரவணமுத்துவுக்கு ஆதரவாகச் செயற்பட்டவர்களில் எஸ். டபிள்யூ. ஆர். டி. பண்டாரநாயக்க, சட்டசபையில் அப்போதைய உதவிச் சபாநாயகர் எஃப். ஏ. ஒபயசேகராவும் முக்கியமானவர்கள். நேசம் சரவணமுத்துவை எதிர்த்துப் போட்டியிட்டவர் எச். எம். பீரிஸ். நேசம் சரவணமுத்து 13,114 வாக்குகள் பெற்று 8,681 மேலதிக வாக்குகளால் தெரிவு செய்யப்பட்டார். அரசாங்க சபைக்குத் தெரிவு செய்யப்பட்ட முதலாவது தமிழ்ப் பெண் என்ற பெருமைக்கு உரியவரானார்.

இன்னொரு இடைத் தேர்தலைச் சந்திக்க வேண்டிய நிலை நேசம் சரவணமுத்துவுக்கு ஏற்பட்டது. அவரது தேர்தல் செல்லுபடியற்றது எனத் தேர்தல் ஆட்சேபனை வழக்கில் தீர்ப்பாகியது. எனினும் அவரது குடியியல் உரிமை பறிக்கப்படாததால் இரண்டாவது இடைத் தேர்தலிலும் அவர் போட்டியிட்டார்.

இரண்டாவது இடைத் தேர்தல் 1932 நவம்பர் 12 ஆம் நாள் நடைபெற்றது. தன்னை எதிர்த்துப் போட்டியிட்ட எச். வி. காசிச்செட்டியிலும் பார்க்க 8106 மேலதிக வாக்குகள் பெற்று நேசம் சரவணமுத்து தெரிவானார்.

இரண்டாவது அரசாங்க சபைத் தேர்தல் 1936ம் ஆண்டு நடைபெற்றது. நேசம் சரவணமுத்து மீண்டும் வெற்றி பெற்றார்.

நேசம் சரவணமுத்து சிறிது காலம் நோய்வாய்ப்பட்டிருந்து 1941 ஜனவரி 19ந் திகதி தனது நாற்பத்தி நான்காவது வயதில் இறந்தார். கணவர் இரத்தினசோதி சரவணமுத்து கொழும்பு மேயராக இரண்டாவது தடவை தெரிவு செய்யப்பட்டதற்குப் பதினோராவது நாள் இவரது இறப்பு நிகழ்ந்தது.

## மேற்கோள்கள்

பகுப்பு:யாழ்ப்பாண மாவட்ட மக்கள்
பகுப்பு:இலங்கை அரசியல்வாதிகள்
பகுப்பு:1941 இறப்புகள்
பகுப்பு:1897 பிறப்புகள்
பகுப்பு:இலங்கைத் தமிழ்ப் பெண் அரசியல்வாதிகள்
பகுப்பு:இலங்கை அரசாங்க சபை உறுப்பினர்கள்
நவநீதப் பாட்டியல்

**நவநீதப் பாட்டியல்** என்பது ஒரு தமிழ்ப் பாட்டியல் நூலாகும். பாட்டியல் என்பது தமிழில் உள்ள பிரபந்தங்களின் இலக்கணம் பற்றிக் கூறுவது. இதன்படி நவநீதப் பாட்டியலும், தமிழில் அமைந்த பல்வேறு பிரபந்தங்களைப் பற்றிக் கூறுகிறது. இந்நூல் மூன்று உறுப்புகளைக் கொண்டு அமைந்துள்ளது. இவை,

# பொருத்தவியல்
# செய்யுண் மொழியியல்
# பொது மொழியியல்

என்பனவாகும். இந்நூல், கலித்துறை என்னும் பாவகையால் ஆக்கப்பட்டுள்ளது. இதனால் இதனைக் கலித்துறைப் பாட்டியல் என்னும் பெயராலும் குறிப்பிடுவது உண்டு. இந் நூலில் 108 கலித்துறைப் பாடல்கள் காணப்படுகின்றன. 

இந் நூலை எழுதியவர் நவநீத நடனார் என்பவர் ஆவார். அகத்தியர் எழுதிய பாட்டியல் நூலொன்றை அடியொற்றியே தாம் இந் நூலை எழுதியதாக நவநீத நடனார் அதன் சிறப்புப் பாயிரத்தில் கூறியுள்ளார். இந் நூலின் படிகளைச் சேகரித்த உ. வே சாமிநாத ஐயர், இதனை அச்சேற்ற முயன்றார் எனினும் இவ்வெண்ணம் நிறைவேறவில்லை. 

பகுப்பு:தமிழ் இலக்கண நூல்கள்
டையாப்ட்டர்

thumb|இங்கு காட்டப்பட்டிருக்கும் குவிவு வில்லையின் குவியத்தூரம் 25 செ.மீ, ஆகவே இந்த வில்லையின் ஒளி வலு +4 டையாப்ட்டர்

**டையாப்ட்டர்** (diopter) அல்லது **தையொத்தர்** என்பது வில்லை அல்லது வளைந்த கண்ணாடியொன்றின் ஒளியின் வலுவை அளக்கப் பயன்படும் அலகு ஆகும். இதன் பெறுமானம் குவியத்தூரத்தின் தலைகீழ் அளவு மீற்றரில் அளக்கப்படுவதற்குச் சமமானதாகும். டையாப்ட்டரிற்கேன்று ஒரு சுருக்கக் குறியீடு அனைத்துலக முறை அலகுகள் பட்டியலில் சர்வதேச அளவில் இல்லை. பெர்டினாண்ட் மோனயர் எனும் பிரஞ்சு கண்நோய் நிபுணர் இந்த அலகை 872 ஆம் ஆண்டு அறிமுகம் செய்தார். 
 
## பார்வை அளவையியலில்

குவியமில் குறைபாடுகளான கிட்டப் பார்வை, தூரப் பார்வை போன்றவற்றிற்கு கண் வைத்தியரால் எழுதப்படும் மருந்துக்குறிப்பில் டையாப்ட்டர் பயன்படுத்தப்படுகிறது. குழிவு வில்லைகள் "எதிர்" பெறுமானத்தை உடையது, கிட்டப் பார்வையைச் சரிசெய்ய பயன்படுத்தப்படுகிறது. குவிவு வில்லைகள் "நேர்" பெறுமானத்தை உடையது, தூரப்பார்வையை சரிசெய்யப் பயன்படுகிறது. மிதமான மையோபியா (கிட்டப் பார்வை) கண்ணிற்கான வில்லையின் பெறுமானம் -1.00 இலிருந்து -3.00 வரையாகும், அதேநேரத்தில் தூரப்பார்வைக்கு +1.00 - +3.00 ஆகும்.

மனிதக் கண்ணின் பார்வை வலு அதன் கருவிழிப்படலத்தின் ஒளிமுறிவு ஆற்றலிலும், வில்லையின் ஒளிமுறிவு ஆற்றலிலும் தங்கி உள்ளது. சாதாரண இளைப்பாறும் கண்ணுக்கான பார்வை வலு 60 டையாப்ட்டர்கள் ஆகும். அண்மையிலும் தூரத்திலும் கண் பொருட்களைப் பார்க்கும்போது இவை மாற்றி அமைக்கப் படும் இது விழியின் ஏற்பவமைவுத் தன்மை எனப்படும். மனித விழியின் பிசிர்த்தசை சுருங்கி விரிவடைதலால் அதனுடன் இணைக்கப்பட்டு உள்ள வில்லையும் சுருங்கி விரிகின்றது. வில்லை எவ்வளவு குவிவாகின்றதோ அவ்வளவு அதன் பார்வை வலு உயர்வடையும். மனிதன் வயதாக ஏற்பவமைவுத் தன்மையில் மாற்றம் ஏற்படுகின்றது. சிறுவர் பருவத்தில் 15 - 20 டையாப்ட்டர்கள் , 25 வயதளவில் 10 டையாப்ட்டர்கள் , 50 வயதளவில் 1 டையாப்ட்டர் என இவை மாறுபடுகின்றன.

## உசாத்துணைகள்

பகுப்பு:ஒளியியல்
எஸ் எம் எஸ் எம்டன் 22/09/1914 (புதினம்)

**எஸ் எம் எஸ் எம்டன் 22/09/1914** என்பது திவாகரால் எழுதப்பட்ட ஒரு தமிழ் வரலாற்றுப் புதினம். இது முதலாம் உலகப் போரின் போது 1914 ஆம் ஆண்டு செப்டம்பர் 22 அன்று செருமனியப் போர்க்கப்பல் எஸ். எம். எஸ் எம்டன் (1906) சென்னை நகரின் மீது குண்டு போட்டதன் பின்னணியின் மீது எழுதப்பட்ட புதினம். 2009 ஆம் ஆண்டில் இது வெளிவந்தது.
 
எம்டன் கப்பல் சென்னையை 1914 செப்டெம்பர் மாதம் 22ஆம் நாள் இரவு தாக்கியது. 130 குண்டுகளை துறைமுகத்து எண்ணெய்த் தாங்கிகள் மீது வீசிவிட்டு, உடனே திரும்பிவிட்டது. இந்தப் பின்வாங்கலுக்கு காரணம் ஒரு இந்தியராக இருக்கலாமோ என்ற ஊகத்தை வைத்து இப்புதினம் உருவாக்கப்பட்டுள்ளது. இப்புதினத்தில் வரும் பாத்திரங்கள் சிவபக்தர்கள், ராதை, சிதம்பரம், துரைமார்கள், நோபிள், கப்பல் காப்டன் மூல்லர் மற்றும் மிக்கே முதலானோர். 

பகுப்பு:வரலாற்றுத் தமிழ்ப் புதினங்கள்
பகுப்பு:2009 தமிழ் நூல்கள்
முதலாம் இசபெல்லா

**முதலாம் இசபெல்லா** (ஸ்பானிய மொழி: Isabel I, Ysabel) இடைக்காலத்தில் இருந்த நாடான காஸ்டைலின் (தற்போதைய ஸ்பெயினின் பகுதி) அரசியாக இருந்தார். இவளே கொலம்பசை ஆதரித்த அரசியாவாள்.

## தடைகளைத் தாண்டி நடந்த திருமணம்
இவளுக்கு 3 வயதாக இருக்கும் போதே இவளுக்கும் அரகானின் அரசனான இரண்டாம் ஜானின் மகன் ஃபெர்டினாண்டுக்கும் திருமண நிச்சயம் செய்யப்பட்டது. ஆனால் இவளின் தந்தை ஹென்றி ஆறு வருடம் கழித்து இந்த ஒப்பந்தத்தை இரத்து செய்தார். இவளுக்கு எத்தனையோ மணத்துணைவர்கள் பார்க்கப்பட்டார்கள். ஆனால் இறுதியில் பல தடைகளைத் தாண்டி ஃபெர்டினாண்டே இவளை மணந்து கொண்டார்.

thumb|left|மணக்கோலத்தில் இசபெல்லாவும் ஃபெர்டினாண்டும்
## கொலம்பஸ்
கிறிஸ்டோஃபர் கொலம்பசின் நாடு காணும் திட்டத்தை ஆரம்பத்தில் எதிர்த்தாலும் ஓரிரு ஆண்டுகள் கழிந்ததும் ஒப்பந்தத்தின் படி பொருட்செலவை ஏற்றுக் கொண்டார்.
(கொலம்பஸ் அலைகடலின் தளபதி என்று பட்டம் சூட்டப்பட்டுப் புதிதாகக் கண்டுபிடிக்கும் தீவுகளுக்கு அவரே ஆளுநர் என்ற உறுதிமொழியும் வருவாயில் பெரும்பங்கை அவருக்குக் கொடுக்கவும்)

## ஆணுக்குப் பெண் நிகர்
தன் துணைவருடன் புரிந்துணர்வுடனும் சம உரிமையுடனும் இவர் ஆட்சி நடத்தினார். கிரனடாவில் உள்ள அரண்மனையில் இவர்களின் சமஉரிமைச் சாசனம் பொறிக்கப்பட்டுள்ளது.

## சாதனைகள்

ஸ்பெயினை ஒருங்கிணைத்தது

கொலம்பசை ஆதரித்தது

அடுத்த நூற்றாண்டுக்கான இராணுவக் கட்டமைப்பை அமைத்து வைத்தது

## புனிதர் பட்டத்திற்கான பாதையில்

இசபெல்லாவிற்கு போப்பரசரால் கடவுளின் பணியாளர் (servant of god) பட்டம் வழங்கப்பட்டு விட்டது. ஆனால் யூத அமைப்புகளின் எதிர்ப்பால் புனிதர் பட்டம் வழங்கப்படவில்லை.

## சிறப்பிக்கப்படல்

[thumb|250px|அரசி இசபெல்லாவும் கொலம்பசும்<center>[Columbian Issue#The $4 stamp|1893 இல் வெளியிடப்பட்டது]]
அமெரிக்க அஞ்சல் தலையில் இடம் பெற்ற முதல் பெண் இசபெல்லா ஆவார். இவளின் படம் இடம் பெற்ற அஞ்சல் தலைகள் பல ஆயிரம் டாலர்களுக்கு ஏலம் போயின. அமெரிக்கா வெளியிட்ட நாணயத்தில் இடம் பெற்ற முதல் பெயரிடப்பட்ட பெண்மணியும் இவளே.

பகுப்பு:அரசிகள்
பகுப்பு:ஐரோப்பிய வரலாறு
பகுப்பு:1451 பிறப்புகள்
பகுப்பு:1504 இறப்புகள்
பகுப்பு:எசுப்பானியா
தம்பலகாமம்

**தம்பலகாமம்** (*Thampalakamam*) இலங்கையின் கிழக்கு மாகாணத்தின் திருகோணமலை மாவட்டத்தில் அமைந்துள்ள ஒரு விவசாயக் கிராமம் ஆகும். கொழும்பிலிருந்து திருகோணமலை செல்லும் நெடுஞ்சாலையில் கந்தளாய் மற்றும் திருகோணமலை நகர்களினிடையில் திருகோணமலையில் இருந்து 22 கி.மீ. தொலைவில் இது அமைந்துள்ளது.

## கோயில்கள்
### ஆதிகோணேசராலயம்

இங்கு ஆதிகோணேச்சரம் எனும் பெயரில் ஒரு சிவன் ஆலயம் உள்ளது. இந்த ஆலயம் சம்பந்தரால் பாடல் பெற்ற திருக்கோணேச்சரம் ஆலயத்தின் வரலாற்றுடன் தொடர்புடையது.

ஒல்லாந்தர் திருக்கோணேச்சரம் ஆலயத்தை அழித்த போது சில நலன் விரும்பிகள் ஆலயத்தில் இருந்த சில விக்கிரகங்களை அகற்றி தம்பலகாமத்தில் பாதுகாத்தனர். பிற்காலத்தில் பாதுகாத்த விக்கிரகங்களைக் கொண்டு ஆதி கோணேஸ்வரம் ஆலயத்தை அமைத்தனர்.

### தம்பலகாமம் முத்துமாரியம்மன் கோவில்
முத்துமாரியம்மன் கோயில் தம்பலகமத்தில் கள்ளிமேடு, சம்மாந்துறையில் அமைந்துள்ளது.

## விவசாயம்
கந்தளாய் குளத்தில் இருந்து பெறும் நீர் மூலம் இங்கு விவசாய நடவடிக்கைகள் மேற்கொள்ளப்படுகின்றது. நெல் பெரும்படியாக இங்கே விவசாயம் செய்யப்படுகின்றது.

## மேற்கோள்கள்

பகுப்பு:திருகோணமலை மாவட்டத்தில் உள்ள ஊர்களும், நகரங்களும்
குர்க்குமின்

**குர்க்குமின்** (*curcumin*)என்பது மஞ்சளில் காணப்படும் முதன்மை மஞ்சளகம் (*curcuminoid*) ஆகும். மஞ்சளில் உள்ள மற்றவிரு மஞ்சளகங்கள் டீமெத்தாக்சிகுர்க்குமின், பைசுடீமெத்தாக்சிகுர்க்குமின் ஆகியன. மஞ்சளின் நிறத்திற்கு இவையே காரணமாகும்.

## பண்புகள்
உயிர் வளியேற்ற எதிர்ப்பொருளாகத் தொழிற்பட்டு உயிர்வளியேற்றதை ஒடுக்குந்தன்மை (*anti-oxidant*), அழற்சி நீக்குந்தன்மை அல்லது அழற்சி எதிர்ப்பு (*anti-inflammatory*), தீநுண்மத்தை எதிர்க்குந்தன்மை (*anti-viral*), புற்றுநோய்க்கான வேதிச்சிகிச்சை (*chemopreventive*) ஆகிய குணங்கள் குர்க்குமினுக்கு உள்ளன என்றும் மனிதர்களுக்கு இது நச்சல்ல என்றும் ஆய்வுகள் தெரிவிக்கின்றன.

## பயன்கள்
மருத்துவப் பண்புகள் நிறைந்தவொரு வேதிப்பொருள் குர்க்குமின். எலும்பு மச்சைப் புற்றுநோய் (*multiple myeloma*), கணையப் புற்றுநோய் (*pancreatic cancer*), மையெலோடிசுபிலாசுடிக் சிண்டிரோம் (*myelodysplastic syndrome*) எனும் ஒருவகை இரத்தப் புற்றுநோய், பெருங்குடல் புற்றுநோய் (*colon cancer*), தடிப்புத் தோல் அழற்சி, ஆல்சைமர் நோய் (*Alzheimer's disease*) ஆகிய நோய்களுக்கு மருந்தாக இதனை மனிதர்களிடையே மருத்துவத் தேர்வு/ஆய்வுக்கு - *human clinical trial* - உட்படுத்தியுள்ளனர்.

## குறிப்புதவி


பகுப்பு:மருத்துவம்
பகுப்பு:உயிர்வேதியியல்
பதடி வைகலார்

**பதடிவைகலார்** சங்ககால நல்லிசைப் புலவர்களுள் ஒருவர்.  இவரின் இயற்பெயர் தெரிந்திலது. தலைவியுடன் பழகாத நாள் வீணான நாள் பகடி வைகல் எனும் பொருள் படி இவர் பாடிய குறுந்தொகை 323 ஆம் பாடலே இவருக்கு இப் பெயரைப் பெற்றுத் தந்தது. பதடி என்றால் உமி வீணானது என்றும் வைகல் என்றால் நாள் என்றும் பொருள்.

பதடிவைகலார் சங்ககாலப் புலவர்.  இவரது பாடல் ஒன்றே ஒன்று உள்ளது. அது குறுந்தொகை 323.  இவர் பாடல் தொடரால் பெயர் பெற்ற புலவர்.  தம் பாடலில் "பதடி வைகல்" என்னும் தொடரைப் பயன்படுத்தியுள்ளார்.  இவரது இயற்பெயர் தெரியாத நிலையில் எட்டுத்தொகை தொகுப்பு குறுந்தொகை நூலைத் தொகுத்த ஆசிரியர் இவருக்குப் பதடிவைகலார் எனப் பெயர் சூட்டியுள்ளார்.

## பாடல் சொல்லும் செய்தி
போர்வினை முடிந்தபின் இல்லம் மீளும் தலைவன் தன் நெஞ்சுக்குச் சொல்கிறான்.

எல்லாம் செல்லி என்ன பயன்? இங்கு இருந்த ஒவ்வொரு நாளும் **பதர்போல் சாவியாகிவிட்டது**.  இங்கு ஒவ்வொரு நாட்காலையிலும் பாணர் தம் எழால் பறையை முழக்கிப் படுமலைப்பண் பாடுகின்றனர்.

மழை பொழிந்து பூத்த முல்லைமணம் அவள் நெற்றியில் கமழ, அவள் கூந்தல் மெத்தையில் வாழாத நாட்கள் தானே இவை.  (எனவே இவை பதடி வைகல்)
* எழால் = போர் முரசம்
* படுமலை = வெற்றி முழக்கப் பண்
### பதடி
:பதடி என்பது அரிசி இல்லாத நெல், இது நெல் தூற்றும்போது காற்றில் பறக்கும்.  எதற்கும் பயன்படாது.  எருவாகக்கூடப் பயன்படுத்த முடியாது. ஆண்டுக்கணக்கில் மக்காது. கொல்லர் இதனைத் தம் உலைக்களத்தில் இரும்பைக் காய்ச்ச எரிப்பொருளாகப் பயன்படுத்துவர்.
#### ஒப்புநோக்கம்
:"பயனில்சொல் பாராட்டுவானை மகன் எனல், மக்கட்பதடி எனல்" - திருக்குறள்.

## மேற்கோள்கள்

பகுப்பு:சங்கப் புலவர்கள்
பழுப்புக் கொழுப்பு

**பழுப்புக் கொழுப்பு** (brown fat) என்பது கொழுப்பிழையத்தின் இரு வகை இழையங்களுள் ஒன்றாகும்.கொழுப்பிழையத்தின் மற்றொரு வகை வெள்ளைக் கொழுப்பு இழையமாகும்.

## வெள்ளைக்  கொழுப்புடன் வேறுபடுதல்
இது பிறந்த குழந்தைகளிலும் குளிர்காலத் தூக்கம் (hibernation) மேற்கொள்ளும் விலங்குகளிலும் அதிகமாகக் காணப்படும். இதன் முக்கியப் பணி வெப்ப உற்பத்தி (thermogenesis) ஆகும். ஒரு தனித்த கொழுப்புத் துளியைக் கொண்ட வெள்ளைக் கொழுப்புடன் ஒப்பிடுகையில், பழுப்புக் கொழுப்பில் எண்ணற்ற சிறிய கொழுப்புத் துளிகளும் அதிக எண்ணிக்கையிலான இழைமணிகளும் உள்ளன. இதன் இழைமணிகளில் உள்ள இரும்பே (iron) இதன் பழுப்பு நிறத்திற்குக் காரணமாகும். பழுப்புக் கொழுப்பு இழையத்திற்கு அதிக ஆக்சிசன் தேவையிருப்பதால், வெள்ளைக் கொழுப்பு இழையத்தை விட பழுப்புக் கொழுப்பு இழையத்தில், அதிகளவிலான குருதி மயிர்க்குழாய்கள் (capillaries) இருக்கின்றன.

## உயிர்வேதியியல்
இழைமணிகளில் நடக்கும் இலத்திரன் கடத்தல் சங்கிலி (electron transport chain) மூலமாக ஏ.டி.பி (ATP) உற்பத்தி ஆகிறது. இலத்திரன் கடத்தல் சங்கிலி இரண்டு கூறுகளை உடையது. அவை, ஆக்சிசனேற்றம் மற்றும் பாஸ்ஃபோ ஏற்றம் (phosphorylation) ஆகும். ஆக்சிசனேற்றத்தால் உண்டாகும் ஆற்றலைக் கொண்டே  பாஸ்ஃபோ ஏற்றம் நடைபெறுகிறது. இவ்விரு கூறுகளையும் பிரிக்கும் போது (uncoupling) ஆக்சிசனேற்றத்தினால் உண்டாகும் ஆற்றலால் வெப்பம் உற்பத்தி செய்யப்படுகிறது. இந்தப் பிரிக்கும் வேலையைத் தான் பழுப்புக் கொழுப்பு இழையத்திலுள்ள தெர்மோஜெனின் (thermogenin) (வெப்ப உருவாக்கி) எனும் புரதம் செய்கிறது.

## பிறந்த குழந்தைக்குப் பாதுகாப்பு
புதிதாகப் பிறந்த குழந்தைகள் வெப்பத்தை வெகுவில் இழக்கக் கூடியவை.

இதற்கான காரணங்களாவன:
* உடல் பரப்பளவுக்கும் உடல் கனஅளவுக்குமான விகிதம் அதிகமாக இருப்பது 
* விகிதாச்சார அடிப்படையில் தலையின் பரப்பளவு அதிகமாக இருப்பது
* குறைந்த தசைப்பகுதிகள் மற்றும் நடுக்கத்தால் வெப்ப உற்பத்தி செய்ய இயலாமை 
* நிர்வாணமாய்ப் பிறத்தல், குறைவான முடிகள் கொண்டிருத்தல் 
* முழுதும் வளர்ச்சி பெறாத நரம்பு மண்டலம்

ஆகவே, வெப்ப உற்பத்திக்கான ஒரு வழியாக இயற்கை அளித்ததே பழுப்புக் கொழுப்புத் திசுவாகும். பிறந்த குழந்தையின் உடலளவில் ஐந்து விழுக்காடு பழுப்புக் கொழுப்பு இழையமே. இது குழந்தையின் பின் பகுதி, தோள்ப்பட்டைகள் ஆகியவற்றில் அதிகம் காணப்படும்.

## பெரியவர்களில் காணப்படுதல்

குழந்தை வளர்ந்ததும் பழுப்பு நிறத்தை அளிக்கும் இழைமணிகள் மறைந்து அது வெள்ளைக் கொழுப்பு போல் மாறி விடுவதாக நம்பப்பட்டது. ஆனால் புதிய ஆராய்ச்சிகளின் முடிவுகள் இதை மறுக்கின்றன. பாசிட்ரான் வெளிவிடும் வெட்டுவரைவியன் (positron emission tomography) மூலம் ஆராய்ந்ததில் பெரியவர்களிலும் மேல் மார்பு மற்றும் கழுத்துப் பகுதியில் பழுப்புக் கொழுப்பு இருப்பது கண்டறியப்பட்டுள்ளது. வெகு அபூர்வமாக இந்த பழுப்புக் கொழுப்பு ஹைபர்னோமா (hybernoma) எனும் கட்டியாக மாறலாம்.

## கருவியல்
பழுப்புக் கொழுப்புத் திசுவும் தசைத் திசுவும் ஒரே குருத்து திசுவில் (stem cell) இருந்து வளர்வதாகத் தெரிகிறது.

## மேற்கோள்கள்

பகுப்பு:உடலியங்கியல்
பேராவூரணி சட்டமன்றத் தொகுதி

**பேராவூரணி சட்டமன்றத் தொகுதி** என்பது தமிழ்நாட்டின் 234 சட்டமன்றத் தொகுதிகளுள், தஞ்சாவூர் மாவட்டத்தின் ஒரு சட்டமன்றத் தொகுதியாகும். இது தஞ்சாவூர் மக்களவைத் தொகுதிக்கு உட்பட்டது.

## தொகுதியில் அடங்கியுள்ள பகுதிக‌ள்
*பேராவூரணி வட்டத்தில் உள்ள பேராவூரணி ஊராட்சி ஒன்றியம் மற்றும் சேதுபாவாசத்திரம் ஊராட்சி ஒன்றியப் பகுதிகள் மற்றும் பேராவூரணி மற்றும் பெருமகளூர் பேரூராட்சிகள்
* ஒரத்தநாடு வட்டத்தின் பகுதிகளான தளிகைவிடுதி, பாண்டிபழமவைக்காடு, வெட்டுவாக்கோட்டை-மிமி,வெட்டுவாக்கோட்டை-மி, சென்னியாவிடுதி, நெய்வேலிவடபாதி, நெய்வேலி தென்பாதி, வேங்கரை பெரியக்கோட்டைநாடு, வேங்கரை திப்பன்விடுதி மற்றும் வேங்கரை கிராமங்கள்.
* பட்டுக்கோட்டை வட்டத்தின் பகுதிகளான நம்பிவயல், கொள்ளுக்காடு, அனந்தகோபாலபுரம் வடபாதி, அனந்தகோபாலபுரம் தென்பாதி, பாதிரங்கோட்டை தென்பாதி, பாத்ரங்கோட்டை வடபாதி, அதம்பை வடக்கு, அதம்பை தெற்கு, நடுவிக்கோட்டை, காயாவூர், பூவளூர், வழுதலைவட்டம், வாட்டாத்திக்கோட்டை கொள்ளுக்காடு, வாட்டாத்திக்கோட்டை உக்கடை பீமாபுரம், எடையாத்தி வடக்கு,எடையாத்தி தெற்கு, சூரியநாராயணபுரம், செருவாவிடுதி வடபாதி, கிருஷ்ணபுரம், செருவாவிடுதி தென்பாதி, மடத்திக்காடு, துறவிக்காடு, புனவாசல் மேற்கு, புனவாசல் கிழக்கு, குறிச்சி, நெய்வாவிடுதி, அனந்தீஸ்வரபுரம், அலிவலம், கொண்டிகுளம், மணவயல், துவரமடை, கழுகபுளிக்காடு, பில்லன்கிழி, பாலத்தளி, எண்ணெய்வயல், எழுத்தாணிவயல், பண்ணைவயல், பைங்காட்டுவயல், கூத்தடிவயல், சொக்கநாதபுரம், பூவணம், கட்டயன்காடு உக்கடை, மதன்பட்டவூர், ஓட்டங்காடு, திருச்சிற்றம்பலம் மேற்கு, திருச்சிற்றம்பலம் கிழக்கு, களத்தூர் மெற்கு, களத்தூர் கிழக்கு, ஒட்டங்காடு உக்கடை, நடுவிக்குறிச்சி, கட்டையங்காடு, புக்கரம்பை, பள்ளத்தூர், மருதங்காவயல், கொள்ளுக்காடு, வெளிவயல், புதுப்பட்டினம், ஆண்டிக்காடு, எட்டிவயல், உதயமுடையான், ஆலடிக்காடு, அழகிநாயகிபுரம், ஏரளிவயல், கரிசவயல், தண்டாமரைக்காடு, பள்ளிஓடைவயல், புதிரிவயல், ரெண்டாம்புளிக்காடு, அலமதிக்காடு, மறவன்வயல், கள்ளிவயல் மற்றூம் சரபேந்திரராஜன் பட்டினம் கிராமங்கள்.
* புதுக்கோட்டை மாவட்டம், ஆலங்குடி வட்டம், கறம்பக்குடி ஊராட்சி ஒன்றியத்தில் உள்ள கட்டாத்தி ஊராட்சி.

## வெற்றி பெற்றவர்கள்

## சட்டமன்றத் தேர்தல் முடிவுகள்
### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

## மேற்கோள்கள்

## ஆதாரம்
*1996 இந்திய தேர்தல் ஆணையம் 
*2001 இந்திய தேர்தல் ஆணையம் 
*2006 இந்திய தேர்தல் ஆணையம் 

பகுப்பு:தஞ்சாவூர் மாவட்டத்திலுள்ள சட்டமன்றத் தொகுதிகள்
புவனகிரி சட்டமன்றத் தொகுதி

**புவனகிரி சட்டமன்றத் தொகுதி** (*Bhuvanagiri Assembly constituency*), தமிழ்நாட்டின் 234 சட்டமன்றத் தொகுதிகளுள், கடலூர் மாவட்டத்தின் ஒரு சட்டமன்றத் தொகுதியாகும். புவனகிரி சட்டமன்றத் தொகுதி சிதம்பரம் மக்களவைத் தொகுதிக்கு உட்பட்டதாகும்.

## தொகுதியில் அடங்கியுள்ள பகுதிகள்
* விருத்தாச்சலம் வட்டம் (பகுதி)

பொன்னேரி (கோ), கார்குடல் மாவைடந்தல், சாத்தமங்கலம், யு.கொளப்பாக்கம், அரசக்குழி, யு.அகரம், ஊத்தங்கல், கூணன்குறிச்சி, யு.மங்கலம், வடக்கு வெள்ளுர், பெரியாக்குறிச்சி, சேப்ளாநத்தம், தோட்டகம், உய்யகொண்ராவி, கீழ்பாதி, மணகதி, மேல்பாதி, மேல்பாப்பணப்பட்டு, நெய்வேலி, வேப்பங்குறிச்சி, மும்முடிச்சோழகன், கம்மாபுரம், கீரனூர், கோபாலபுரம், குமாரமங்கலம், கோ.ஆதனூர், சொட்டவனம், கார்மாங்குடி, சக்கரமங்கலம், வல்லியம் மேலப்பாளையூர், கீரனூர், மருங்கூர், தொழூர், கொடுமனூர், கீழ்ப்பாளையூர், தேவங்குடி, க.புத்தூர், சிறுவரப்பூர், சாத்தப்பாடி, யு.ஆதனூர், தர்மநல்லூர், விளக்கப்பாடி, பெருவரப்பூர், கோட்டுமூளை, காவனூர், கீரமங்கலம், பெருந்துரை, பனழங்குடி, மற்றும் ஓட்டிமேடு கிராமங்கள்.
 
கங்கைகொண்டான் (பேரூராட்சி).

* சிதம்பரம் வட்டம் (பகுதி)

கத்தாழை, வளையமாதேவி கீழ்பாதி, துறிஞ்சிக்கொல்லை, பின்னலூர், சொக்கங்கொல்லை, சாத்தப்பாடி, தெற்குத்திட்டை, வடக்குத்திட்டை, வட கிருஷ்ணாபுரம். மருதூர், வட தலைக்குளம், பிரசன்னராமாபுரம், அம்பாள்புரம், நெல்லிக்கொல்லை, எறும்பூர், வளையமாதேவி, (மேஸ்பாதி), அகர ஆலம்ப்படி, ஆதனூர்(புவனகிரி), பெரிய நெற்குணம், சின்ன நெற்குணம், வீரமுடையாநத்தம், ஆணைவாரி, மிராளூர், மஞ்சக்கொல்லை, உளுத்தூர், தென் தலைத்திட்டை, பூதராயன்பேட்டை, ஆலம்பாடி (கஸ்பா), பு.ஊடையூர், சீயப்பாடி, சாத்தமங்கலம், வத்தாயந்தெத்து, கிளாவடிநத்தம், அழிச்சிக்குடி, வண்டராயன்பட்டு, வயலூர், கீரப்பாளையம், திருப்பணிநத்தம், வட ஹரிராஜபுரம், தாதம்பேட்டை, ஆயிப்பேட்டை, கிளியனூர், ஓரத்தூர், பரதூர், பூதங்குடி, வெள்ளியங்குடி, பாளையஞ்சேர்ந்தங்குடி, சாக்காங்குடி, புளியங்குடி (ஹரிராஜபுரம்), தென் ஹரிராஜபுரம், சி.மேலவன்னியூர், எண்ணநகரம், கண்ணங்குடி, கீழ்நத்தம், இடையன்பாலச்சேரி, மதுராந்தகநல்லூர், பூந்தோட்டம், வாக்கூர், வடப்பாக்கம், வெய்யலூர், வாழக்கொல்லை, ஓடாக்கநல்லூர், தரசூர், தேவங்குடி, கே, ஆடூர், சி.வீரசோழகன், துனிசிரமேடு, பூங்கொடி, பண்ணப்பட்டு, அய்யனூர், அக்கரமங்கலம், மனக்குடியான் இருப்பு, விளகம், சேதியூர், கூளிப்பாடி, வடக்கு விருத்தாங்கம், டி.மணலூர், தெற்கு விருத்தாங்கன், டி.மடப்புரம் மற்றும் டி.நெடுஞ்சேரி கிராமங்கள்.

சேத்தியாத்தோப்பு (பேரூராட்சி) மற்றும் புவனகிரி (பேரூராட்சி).

## வெற்றி பெற்றவர்கள்
### சென்னை மாநிலம்

### தமிழ்நாடு

## தேர்தல் முடிவுகள்
### 2021

### 2016

### 2011

### 2006

### 2001

### 1996

## 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

## உசாத்துணை
*1996 இந்திய தேர்தல் ஆணையம் 
*2001 இந்திய தேர்தல் ஆணையம் 
*2006 இந்திய தேர்தல் ஆணையம் 

பகுப்பு:கடலூர் மாவட்டத்திலுள்ள சட்டமன்றத் தொகுதிகள்
நவநீத நடனார்

**நவநீத நடனார்** என்பவர், தமிழ்ப் பிரபந்தங்களைப் பற்றிக் கூறும் நவநீதப் பாட்டியல் என்னும் நூலை எழுதிய ஒரு புலவர் ஆவார். இவரது நூலுக்கு எழுதப்பட்ட உரை ஒன்றில் இவர் நவநீத நாட்டினர் என்று குறிக்கப்பட்டுள்ளது. எனினும் இவ்வாறான நாடு ஒன்று இருந்தது பற்றியோ அல்லது எங்கு இருந்தது என்பது பற்றியோ தகவல்கள் இல்லை.

விட்டுணுவின் பக்தர் எனப் பொருள்படும் "அரிபத்தர்" என்னும் சொல்லினால் நவநீதப் பாட்டியலின் உரை இவரைக் குறிப்பிடுவதனாலும், நவநீதன் என்பது திருமாலின் ஒரு அவதாரமான கண்ணபிரானைக் குறித்து நிற்பதாலும், காப்புச் செய்யுள் விட்டுணுவைக் குறித்து இருப்பதாலும் இவர் வைணவர் என்று கருதப்படுகின்றது. இவரது நூலின் சிறப்புப் பாயிரத்தில்,

: "........................................................................... 
: பாட்டிய லானவை யெல்லாந் தொகுத்துப் பயன்படவே
: நாட்டிய வேதத் தவனவ நீத நடனென்பரே"

என்று வருகிறது. இதில், "நாட்டிய வேதத்தவன்" என்பதற்கு நிலை நிறுத்திய மறையவன் என்னும் பொருள் கொண்டு இவர் ஒரு பிராமணர் என்ற கருத்து உண்டு. அதே நேரம், "நாட்டிய வேதத்தவன்" என்பதற்கு "நாட்டியம் தொடர்பான வேதம் சார்ந்தவன்" எனப்பொருள் கொண்டு இவர் ஒரு நட்டுவராக (நட்டுவாங்கம் செய்பவராக) இருக்கலாம் என்ற கருத்தும் நிலவுகிறது.

## உசாத்துணைகள்
* கலியாண சுந்தரையர், எஸ்., கணபதி ஐயர், எஸ். ஜி. (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல் நவநீத நடனார் இயற்றியது.

பகுப்பு:தமிழ்ப் புலவர்கள்
விலைச்சிட்டை

**விலைச்சிட்டை**, விற்பனைச்சிட்டை, அல்லது விபரப்பட்டியல் என்பது விற்பனையாளர், வாடிக்கையாளருக்கும் வழங்கும் ஒரு வணிக ஆவணம் ஆகும்.  இதில் வாடிக்கையாளர் பெற்றுக் கொண்ட பொருட்கள் அல்லது சேவைகள், எண்ணிக்கை, விலை, வரி, மற்றும் பிற கட்டணங்கள் பற்றிய விபரம் பட்டியல் படுத்தப்பட்டிருக்கும்.  குறிப்பிட்ட நாட்களுக்குள் வாடிக்கையாளர் இதன் மொத்த தொகையைச் செலுத்த வேண்டும்.

## மேற்கோள்கள்

பகுப்பு:வணிக ஆவணங்கள்
பகுப்பு:வணிக மேலாண்மை
கொள்முதல் ஆணை

**கொள்முதல் ஆணை** என்பது வாங்குபவர் விற்பவருக்கு வழங்கும் ஒரு வணிக ஆவணம் ஆகும்.  வாங்குபவர் வாங்க விரும்பும் பொருட்கள், எண்ணிக்கை, ஒப்பந்த விலை ஆகியவற்றைக் இந்த ஆவணம் விபரிக்கும்.  கொள்முதல் ஆணையை வழங்கி, அதை விற்பவர் ஏற்றுக் கொண்டால் இது ஒரு சட்ட ஒப்பந்தம் ஆகும்.  அன்றாட வழக்கில் இந்த ஆவணம் இரு பகுதிக்கும் தமது வணிகத்தை நிர்வாகிக்கவும், இருப்புக் கணக்கும் பயன்படுகிறது.

## மேற்கோள்கள்

பகுப்பு:வணிக ஆவணங்கள்
விற்பனை ஆணை

**விற்பனை ஆணை** என்பது வாடிக்கையாளருக்கு வணிகத்தால் வழங்கப்படும் ஒரு வணிக ஆவணம் ஆகும். என்னென்னப் பொருட்களை அல்லது சேவைகளை, எந்தெந்த அளவுக்கும், என்ன விலைக்கு விற்க அல்லது வழங்குவதை விபரித்து இந்த ஆவணம் வரையப்படும். இது வாடிக்கையாளரிடம் இருந்து கொள்முதல் ஆணை பெற்ற பின் வழங்கப்படும்.

## மேற்கோள்கள்

பகுப்பு:வணிக ஆவணங்கள்
இருப்புக் கணக்கு

**இருப்புக் கணக்கு** என்பது ஒரு வணிகத்திடம் விற்க இருக்கும் விற்பனைப் பொருட்கள் அல்லது மூலப் பொருட்களின் விபரப் பட்டியல் ஆகும்.  கணக்கெடுத்தல் அல்லது இருப்பெடுத்தல் தொடர்ச்சியாக அல்லது குறிப்பிட்ட கால இடைவெளியில் வணிகங்களில் நடைபெறும்.  என்ன பொருட்கள், எந்த அளவு, எங்கே இருக்கின்றது என்று அறிந்து வைத்திருப்பது வணிகங்களுக்கு அவசியாகும்.

## மேற்கோள்கள்

பகுப்பு:வணிக மேலாண்மை
பகுப்பு:உற்பத்தி
பகுப்பு:உற்பத்தியும், தயாரிப்பும்
பிரன்சு ஃபனோன்

thumb|Frantz Fanon (1959)
**பிரன்சு ஃபனோன்** (Frantz Omar Fanon, யூலை 20, 1925 – டிசம்பர் 6, 1961) ஒரு பிரான்சிய-ஆப்பிரிக்க மனநோய் மருத்துவர், மெய்யியலாளர், புரட்சியாளர்.  இவரது ஆக்கங்கள் பின்குடியேற்றவாதம், விமர்சனக் கோட்பாடு, ஆப்பிரிக்கவியல் ஆகிய துறைகளில் செல்வாக்குச் செலுத்துகின்றன.

## சிறுவயது
இவர் சிறுவனாக இருக்கும் போது தாய் மொழி பாட்டுகள் கேக்க விருப்பம் கொண்டவர்.  ஆனால் இவரின் தாயார் இவரை பிரான்சிய மொழிப் பாட்டுக்களை மட்டுமே கேட்கும் படி, பிரான்சிய மொழியையே படிக்கும் படி கட்டுப்படுத்தினார்.

## முக்கிய ஆக்கங்கள்
* கறுப்புத் தோல், வெள்ளை முகம்மூடிகள்
* The Wretched of the Earth

பகுப்பு:ஆப்பிரிக்க மெய்யியலாளர்கள்
பகுப்பு:ஆப்பிரிக்க எழுத்தாளர்கள்
பகுப்பு:1925 பிறப்புகள்
பகுப்பு:1961 இறப்புகள்
பகுப்பு:பிரெஞ்சு மெய்யியலாளர்கள்
பால்கோவா

**பால்கோவா** பாலில் இருந்து தயாரிக்கப்படும் இனிப்பு  உணவுப்பொருள்களில் முக்கியமான ஒன்று. பால்கோவா சீனி சேர்த்தும், சேர்க்காமலும் இரண்டு வகையாக தயாரிக்கப்படுகிறது.

பாலினை நீண்ட நேரம் காய்ச்சிய பின்னர் சர்க்கரை சேர்க்கும் போது உருவாகும் பாகு நிலையில் உள்ள இனிப்பு ஆகும். தமிழ்நாட்டில் ஸ்ரீவில்லிபுத்தூர் பால்கோவா மிகவும் சிறப்பு பெற்றதாகும் திருவில்லிப்புத்தூர் பால்கோவாவிற்கு பிரபலமான ஊர் ஆகும். பால் அல்வா என்பதும் பால்கோவா போன்று தயாரிக்கப்படும் மற்றோர் இனிப்பு ஆகும்.

## தேவைப்படும் பொருட்கள்
1கிலோ பால்கோவை செய்யத்தேவைப்படும் பொருட்கள்:

* பால் - 7 லிட்டர்
* சீனி - 750 கிராம்
* நெய் - முக்கால் லிட்டர்

## செய்முறை

* 8 டம்பளர் பாலை சுண்டக் காய்ச்ச வேண்டும்.
* அடிக்கனமான அகண்ட வாணலியில் பாலை விட்டு நன்கு கிளறவும்.
* 2 டம்பளர் அளவு பால் சுண்டிய பின்னர், பால் கொதி வர ஆரம்பித்தவுடன் சர்க்கரை கலந்து கிளறிக்கொண்டே இருக்க வேண்டும்.
* கட்டியாக மாறிய பின்னர் அடுப்பை அணைக்க வேண்டும்.
* வெளிர் நிறமானவுடன் நெய்யை சிறிது சிறிதாக சேர்க்கவும்.
* சிறிது குளிர்ந்த பின்னர் பால்கோவா தயாராக இருக்கும்.
* நன்கு திடப்பட்டவுடன் இறக்கிவைக்கவும், இறக்கும்பொழுது ஒரத்தில் நெய்யை விட்டால் இரண்டு வாரங்கள் கெடாமல் இருக்கும்.

பகுப்பு:பால்
பகுப்பு:உணவுகள்
பகுப்பு:இனிப்புகள்
ஹோ சி மின் நகர வானூர்தி நிலையம்

250px|thumb|right|ஹோ சி மின் நகரம்வானூர்தி நிலையம்
**ஹோ சி மின் நகர வானூர்தி நிலையம்** (வியட்நாமிய மொழி: **Sân bay quốc tế Tân Sơn Nhất**, ஆங்கிலம்: **Tan Son Nhat International Airport**) வியட்நாம் ஹோ சி மின் நகரத்தின் முக்கியமான வானூர்தி நிலையம் ஆகும்.
## மேற்கோள்கள்

பகுப்பு:ஹோ சி மின் நகரம்
பகுப்பு:வியட்நாம் வானூர்தி நிலையங்கள்
டோங் கோய் வானூர்தி நிலையம்

250px|thumb|right|டோங் கோய் வானூர்தி நிலையம் (Dong Hoi Airport)

டோங் கோய் வானூர்தி நிலையம் வியட்நாம் நாட்டின் முக்கியமான வானூர்தி நிலையம் ஆகும்.

இதனை ஆங்கிலத்தில் : **Dong Hoi Airport** என்றும் வியட்நாமிய மொழியில்: **Sân bay Đồng Hới** என்றும் அழைப்பர்.

இது வியட்நாமின் மத்திய வடக்கு கடற்கரையில் உள்ள டோங் கோய் நகரத்தில் உள்ளது.

## இவற்றையும் காணவும்

## வெளி இணைப்புகள்
* Construction begins on new Quang Binh airport  வியட்நாம் செய்திகள், செப்டம்பர் 1, 2004
* Airport & Ground Support Equipment (AGSE) in Vietnam
* Decision dated 2003-6-12 by the Civil Aviation Agency of Vietnam on the master planning of Dong Hoi Airport 

பகுப்பு:வியட்நாம் வானூர்தி நிலையங்கள்
இல்லத்தார் முன்னேற்றக் கழகம்

**இல்லத்தார் முன்னேற்றக் கழகம்** என்பது தமிழ்நாடு இல்லத்துப்பிள்ளைமார்களின் ஒரு அரசியல் அமைப்பு ஆகும். இவ்வமைப்பின் மாநிலத் தலைவராக வி.பி.எம்.எம். கல்லூரிகளின் தலைவர் வி.பி.எம்.சங்கர் உள்ளார்.

## குறிக்கோள்கள்
* இந்த அரசியல் இயக்கம் இல்லத்துப்பிள்ளைமார் சமூகத்தினர் முன்னேற்றத்திற்காகப் பாடுபடும்.
* மத்திய, மாநில அரசுகள், இல்லத்துப்பிள்ளைமார் சமூகத்தைச் சேர்ந்தவர்களை நீதிபதி உள்ளிட்ட உயர் பதவிகளில் நியமிக்க வேண்டும். 
* இல்லத்துப்பிள்ளைமார் சமூகத்தினரை மிகவும் பிற்பட்டோர் பட்டியலில் சேர்க்க வேண்டும்.  
* அரசியல் கட்சிகள் நாடாளுமன்ற உறுப்பினர், சட்டமன்ற உறுப்பினர், சட்ட மேலவை உறுப்பினர் தேர்வுகளில் இல்லத்துப்பிள்ளைமார் சமூகத்தினருக்கு குறிப்பிட்ட அளவு வாய்ப்பு அளிக்க வேண்டும். 

## மேற்கோள்கள்


பகுப்பு:தமிழக அரசியல் கட்சிகள்
பகுப்பு:தமிழக சாதி இயக்கங்கள்
விருத்தாச்சலம் சட்டமன்றத் தொகுதி

**விருத்தாச்சலம் சட்டமன்றத் தொகுதி** (Virudhachalam Assembly constituency), தமிழ்நாட்டின் 234 சட்டமன்றத் தொகுதிகளுள், கடலூர் மாவட்டத்தின் ஒரு சட்டமன்றத் தொகுதியாகும்.

## தொகுதியில் அடங்கியுள்ள பகுதிகள்
*விருத்தாசலம் வட்டம் (பகுதி)
சேதுவராயன்குப்பம், எ.மரூர், மாளிகைமேடு, கொத்தனூர் (பாந்தவன்பட்டு), ஆதியூர், கொளப்பாக்கம் (இரஞ்சி), ஐவதுகுடி, இலங்கியனூர், வலசை, சுருவம்பூர், டி.மாவீடந்தல், காட்டுப்பாரூர், விசலூர், கார்நத்தம், கோவிலானூர், பள்ளிபட்டு, ரூபநாராயணநல்லூர், கோ.பூவனூர், கட்டியநல்லூர், கோ.பவளங்குடி, புலியூர், பாலக்கொல்லை, நடியப்பட்டு, முடப்புளி, இருப்பு, இருளாக்குறிச்சி, மணக்கொல்லை, ஆலடி, மாத்தூர், பெரியவடவாடி, விஜயமாநகரம், அகரம், பரூர், இடைச்சித்தூர், பிஞ்சனூர், மேமாத்தூர், வண்ணாத்தூர், நல்லூர், நகர், சேப்பாக்கம். காட்டுமயினூர், கீழக்குறிச்சி, மேலக்குறிச்சி, பெரியநெசலூர், சிறுநெசலூர், வேப்பூர், நாரயூர், திருப்பெயூர், கோ.கொத்தனூர், சித்தூர், சாத்தியம். கச்சிபெருமாநத்தம். சின்னபரூர், எருமனூர், சின்னவடவாடி, செம்பளாக்குறிச்சி, கவணை, சித்தேரிக்குப்பம், இருசாலக்குப்பம், பழையபட்டினம், கோட்டேரி, பெரியகாப்பான்குளம். சின்னகாப்பான்குளம், கொல்லிருப்பு, அம்மேரி, முதனை, நரிமனம், கச்சிராயநத்தம், கோபுராபுரம். காணாதுகண்டான், சின்னபண்டாரன்குப்பம், குப்பநத்தம், புதுக்கூரைப்பேட்டை, மணவாளநல்லூர், கோமங்கலம், பரவளூர், தொரவளூர், விளாங்காட்டூர், படுகளாநத்தம், கீரம்பூர், மன்னம்பாடி, டி.பொடையூர், வரம்பனூர், கலியாமேடு, பூலம்பாடி, நிராமணி, எடையூர், பெரம்பலூர், கொடுக்கூர், முகுந்தநல்லூர், சாத்துக்குடல் (மேல்பாதி), சாத்துக்குடல் (கீழ்பாதி), கா.இனமங்கலம், ஆலிச்சிக்குடி, நேமம், கருவேப்பிலாங்குறிச்சி, பேரளையூர், ஆலந்துரைபட்டு, சத்தியவாடி, பி.கொல்லத்தன்குறிச்சி, தெற்குவடக்குபுத்தூர், வேட்டக்குடி, வண்ணான்குடிகாடு, ராஜேந்திரபட்டினம் மற்றும் சின்னாத்துக்குறிச்சி கிராமங்கள்.

மங்களம்பேட்டை (பேரூராட்சி) மற்றும் விருத்தாச்சலம் (நகராட்சி).

## வெற்றி பெற்றவர்கள்
### சென்னை மாநிலம்

### தமிழ்நாடு

## 2016 சட்டமன்றத் தேர்தல்
### வாக்காளர் எண்ணிக்கை
, 2016 அன்று *முதன்மை வாக்காளர் அலுவலர் அலுவலகம், தமிழ்நாடு* வெளியிட்ட பட்டியலின்படி,

### வேட்புமனுக்கள், இறுதி வேட்பாளர் பட்டியல் குறித்த விவரங்கள்

### வாக்குப்பதிவு

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

## உசாத்துணை
*1996 இந்திய தேர்தல் ஆணையம் 
*2001 இந்திய தேர்தல் ஆணையம் 
*2006 இந்திய தேர்தல் ஆணையம் 

பகுப்பு:கடலூர் மாவட்டத்திலுள்ள சட்டமன்றத் தொகுதிகள்
பிருகு

**மகரிஷி** **பிருகு**, சப்தரிசிகளுள் ஒருவர். பிரம்மதேவரால் தன் படைக்கும் தொழிலில் உதவி புரிவதற்காக உருவாக்கப்பட்ட பிரஜாபதியில் ஒருவர். அவரது மானசபுத்திரராகவும் கருதப்படுகிறார். ஏறக்குறைய பொ.ஊ.மு. 3000 ஆம் ஆண்டு, திரேதா யுகத்தில்,  இவர் எழுதிய  பிருகு சம்ஹிதா எனும் நூலே சோதிட சாஸ்திரத்தின் முதல் நூலாகக்கருதப்படுகிறது.  இவரது துணைவியின் பெயர் *[[கியாதி]]*  ஆகும். இவர் தக்கனின் மகளாவார். இவர்களுக்கு தாதா, விதாதா, சுக்ரன், சியவனர் என்ற மகன்களும், பார்கவி மற்றும் ஸ்ரீ என்ற மகளும் உண்டு.

## பிருகு முனிவரும் சிவபெருமானும்
பிருகு மகரிஷி சிவபெருமான் பிரணவப் பொருள் மறக்கக் காரணமாக இருந்தவர்.

பிருகு மகரிஷி ஜீவன் முக்தனாக விரும்பி கடும்தவம் இருந்தபோது தம் தவத்திற்கு இடையூறு ஏற்படாமலிருக்க விரும்பினார். எனவே தம் தவத்தை தடுப்பவர்கள் பிரம்மஞானத்தை மறக்க வேண்டும் என்று சாபமிட்டுவிட்டு தவம் இயற்றினார். அவருடைய தவ அக்னி தேவர்களை தாக்கியது. தேவர்கள் திருமாலுடன் வந்து சிவபெருமானிடம் பிரார்த்திக்கவே, தமது திருக்கரத்தை பிருகு முனிவரின் சிரசில் வைத்து அவரது தவாக்னியை அடக்கினார் சிவபெருமான். சிவபெருமான் பிருகு முனிவரது விருப்பம் நிறைவேறும் என்று ஆசிர்வதித்தார். சிவ தரிசனம் பெற்று மகிழ்ந்த பிருகு முனிவர் தமது சாபத்தால் சிவபெருமான் பாதிக்கப்படுவாரே என்று வருந்தி தம்மை மன்னிக்க வேண்டினார். பிருகு முனிவரின் சாபத்தைத் தாம் மகிழ்வுடன் ஏற்பதாகக் கூறினார் சிவபெருமான்.இதனாலேயே பின்னர் சுவாமிமலையில் தமது புத்திரன் முருகரிடம் உபதேசம் பெற்றார் சிவபெருமான். பிருகு முனிவன் மனைவி கியாதி. இவள் அரக்கன் (தக்கன்) மகள். இவள் ஆவியைத் திருமால் கவர்ந்தார்.

## மேற்கோள்கள்

பகுப்பு:இந்திய மெய்யியலாளர்கள்
பகுப்பு:பிரம்ம குமாரர்கள்
பகுப்பு:சப்த ரிசிகள்
பகுப்பு:முனிவர்கள்
பிருகு சம்ஹிதை

மகரிஷி பிருகு, ஏறக்குறைய பொ.ஊ.மு. 3000 ஆம் ஆண்டு, திரேதா யுகத்தில் எழுதிய  நூலே சோதிட சாஸ்திரத்தின் முதல் நூலாகக்கருதப்படுகிறது. ஆனால் தற்கால ஆய்வின்படி இது பல்வேறு காலகட்டங்களில் அவரது சீடர்களால் எழுதப்பட்டது என்று கூறப்படுகிறது. நவகிரகங்களின் இடத்தைப்பொறுத்து 5,௦௦,௦௦௦ ஜாதகங்களை இவர் கணித்து வைத்திருந்ததாகக் கூறப்படுகிறது. இவை அனைத்தும் தற்பொழுது அழிந்துவிட்டன. நாலந்தா  பல்கலையில் இருந்த இவை முகலாய படையெடுப்பால் அழிந்து விட்டன. எனினும் ஒரு சில பகுதிகள் ராஜஸ்தான் மாநிலத்திலும், பஞ்சாப் மாநிலத்திலும் சில சோதிட வல்லுனர்களிடம் இருப்பதாக கூறப்படுகிறது.

பகுப்பு:இந்து சமயம்
பகுப்பு:இந்திய மெய்யியலாளர்கள்
தக்கன்

**தட்சன்** பிரஜாபதிகளில் ஒருவர். இவர் பிரம்மாவின் மகனாவார். இவரது மனைவியின் பெயர் பிரசுதி. இவர்களுக்கு மகள்களாக பல பேரை வேதங்கள் கூறுகின்றன. அதில் குறிப்பிடத்தக்கவர்கள்  அதிதி, திதி, தனு, கலா, தனயு, சின்ஹிகா, குரோதா, பிரதா, விஸ்வா, வினதா, கபிலா, முனி, கத்ரு, தாட்சாயினி, ரோகிணி, ரேவதி மற்றும் கார்த்திகை,கியாதி உள்ளிட்ட 27 நட்சத்திரங்கள், ரதி இன்னும் பல பேர்.

இதில் தாட்சாயினி இவரின் விருப்பத்திற்கு மாறாக சிவனை திருமணம் செய்துகொண்டமையால், தட்சன் செய்த மகா வேள்விக்கு இவர்களை அழைக்காமல் அவமதித்தான். அது மட்டுமன்றி சிவனுக்கு கொடுக்கவேண்டிய அவிர்பாகத்தையும் தர மறுத்தான். இதன் விளைவாக சிவனால் ஏவப்பட்ட வீரபத்திரனும், தேவியால் அனுப்பப்பட்ட பத்ரகாளியும் யாகசாலையை அழித்து தட்சனையும் கொன்றனர். மற்ற மகள்களான 27 நட்சத்திரங்களும் சந்திரனை மணந்தனர். ரதி, மன்மதனை மணந்தார்.

## தட்சப் பிரசாபதி மகள்களின் வம்சாவளியினர்
தக்கனுக்குப் பிறந்த அறுபது பெண்களில்,  தாட்சாயினியை சிவபெருமானுக்கும்,  பத்துப் பேரைத் எமதருமனுக்கும், பதின்மூன்று பேரை காசியப முனிவருக்கும், இருபத்தேழு பெண்களை சோமன் எனும் சந்திரனுக்கும், ரதியை மன்மதனுக்கும்,  மீதிப் பெண்களை அரிஷ்டநேமி, வாஹுபுத்திரர், ஆங்கீரஸர், கிரிசஷ்வர் ஆகிய முனிவர்களுக்கு மணம் செய்வித்தான்.

எமதர்மனுக்கு மணம் செய்வித்த பத்து மகள்களில் அருந்ததியின் மக்கள் உலகில் சிறப்பு பெற்றவர்கள்.

வாசுவின் மக்கள் வசுக்கள் என்பர். அவர்களில் அனலனின் மகன் குமரன். கிருத்திகைப் பெண்களால் வளர்க்கப்பட்ட குமரன் கார்த்திகேயன் எனப்பட்டான்.

பிரபசாவின் மகன் தேவலோக சிற்பி விசுவகர்மா.

சாத்யாவின் மக்கள் சாத்திய தேவர்கள்.

விஸ்வாவின் மக்கள் விஸ்வதேவர்கள்.

சந்திரன் மனைவிகள் 27 பெண்கள், நக்ஷத்திரங்கள்.

அதிதி-காசிபர் தம்பதியரின் மக்கள் ஆதித்தர்கள் ஆவர்.

திதி -காசிபர் தம்பதியரின் மக்கள் இரணியன், இரணியகசிபு  தைத்தியர்கள் போன்ற தைத்தியர்கள்.

முனிக்கு பிறந்தவர்கள் அரம்பையர்கள்

தனுவின் புத்திரர்கள் தானவர்கள்.

சுரசையின் மக்கள் பசுக்கள், எருமைகள்

கத்ருயின் மக்கள் ஆதிசேஷன் உள்ளிட்ட நவ நாகங்கள்

வினிதாவின் மக்கள் அருணன் மற்றும் கருடன்.

அரிஷ்டாவின் புத்திரர்கள் கந்தர்வர்கள்.

காசாவின் மக்கள் யட்சினிகள் மற்றும் யட்சர்கள்.

தாம்ராவின் ஆறு பெண் மக்களிடமிருந்து ஆந்தைகள், கழுகுகள், ராஜாளிகள், காக்கைகள், நீர்ப்பறவைகள், குதிரைகள், ஒட்டகங்கள், கழுதைகள்.

குரோதவஷையின் ஆயிரக்கணக்கான மக்கள் பாம்புகள் தோன்றின.

இளைக்கு மரம், கொடி, புதர் போன்றவை தோன்றின.

தட்சன் செய்த மகாயாகம் கேரளா மாநிலம் கண்ணூரில், கோட்டியூர் எனும் இடத்தில நடந்ததாக அவ்வூர் ஸ்தலபுராணம் சொல்கின்றது.

## வெளி இணைப்புகள்
* http://kasturis.lazyreader.com/content/chapter-8-shiva-versus-daksha 
* http://kasturis.lazyreader.com/content/chapter-9-sati-renounces-life 

## மேற்கோள்கள்

பகுப்பு:பிரஜாபதிகள்
பகுப்பு:பிரம்ம குமாரர்கள்
பகுப்பு:இந்து தொன்மவியல் மாந்தர்
அதிதி

**அதிதி** (*aditi*, ). (வரையறுக்கப்படாதவள் என்று பொருள்) தேவர்களின்  தாய் என்பதால் அதிதியை **தேவமாதா** என்று விஷ்ணு புராணம் மற்றும் பாகவத புராணம் கூறுகிறது. ரிக் வேதத்தில் அதிதியின் பெயர் 80 முறை வருகிறது. இருக்கு வேதத்தில் இவர் 'மஹா' என்ற அடைமொழியுடனே அழைக்கப்படுகின்றார்.

அதிதி, தட்சப்பிரசாபதியின் மகள் ஆவார். காசியப முனிவரின் முதல் மனைவி. திதியின் அக்கா.

## இதனையும் காண்க
* திதி 
* கத்ரு
* வினதா
* தனு
* சுரசை
* முனி

## மேற்கோள்கள்


பகுப்பு:இந்து தொன்மவியல் மாந்தர்
பகுப்பு:இந்து தொன்மவியல்
பகுப்பு:இந்து பெண் தெய்வங்கள்
பகுப்பு:தக்கனின் மகள்கள்
ஆதித்தர்கள்

**ஆதித்தர்கள்** என்பது வேதகாலத்தில் சிறப்பாக வணங்கப்பட்ட ஒரு கடவுளர் (தேவர்) குழுவைக் குறிக்கின்றது. இந்த அண்டத்தையும், மனித சமுதாயத்தையும் கட்டுப்படுத்துகின்ற விதிகளுக்குக் கொடுக்கப்பட்ட உருவகங்களே ஆதித்தர்கள் என இந்துத் தத்துவவியலாளர்கள் கூறுகின்றனர். காசிபர் - அதிதி இணையர்களின் புதல்வர்கள் ஆதித்யர்கள் என்று அழைக்கப்பட்டனர்.

ஆதித்தர்களின் எண்ணிக்கை என்றும் ஒரேயளவாகவே இருந்ததாகத் தெரியவில்லை. வேதங்களில் இவர்களை பற்றிய குறிப்புகள் குறைவாகவே உள்ளன. இந்துக்களின் மிகப் பழைய வேதமான ரிக் வேதம் ஆறு ஆதித்தர்களைப் பற்றிக் குறிப்பிடுகின்றது. பிராமணங்கள் எட்டு வரையான ஆதித்தர்களைப் பற்றிக் கூறுகின்றன. இதற்குப் பின்வந்த நூல்களில் கூடிய அளவாகப் பன்னிரண்டு தேவர்கள் ஆதித்தர் குழுவில் இருப்பதாகக் குறிப்பிடப்பட்டுள்ளார்கள். விஷ்ணு புராணத்தின் படி 12 ஆதித்தியர்கள் உள்ளனர். மற்ற புராணங்களில் யமன், வருணன், இந்திரன் போன்றோரும் ஆதித்யர்கள் என்று கூறப்பட்டுள்ளது. அவர்கள்  பின்வருமாறு:
# சூரிய பகவான்
#  அம்சன்
#  ஆர்யமான்
# பாகன்
# மித்திரா
#  பூஷண்
#  சாவித்திரன்
#  துவஷ்டா
# இந்திரன்
#  வருணன்
# யமன்
# விஷ்ணு

## இவற்றையும் பார்க்கவும்
* இந்துக் கடவுள்கள்

பகுப்பு:ரிக் வேத கடவுள்கள்
பகுப்பு:தேவர்கள்
மூதூர்

**மூதூர்** என்பது கிழக்கிலங்கையின் திருகோணமலை மாவட்டத்தில் அமைந்துள்ள ஒரு சிறிய நகரமாகும். கடல் சார்ந்து இருக்கும் இந்த நகரில் ஆரம்ப காலத்தில் முத்துக் குளிக்கும் தொழில் பிரபலமாக இருந்ததாகவும் இதனால் இவ்வூருக்கு முத்தூர் என்று பெயர் வழங்கியதாகவும் கூறப்படுகின்றது. ஆனாலும் காலவோட்டத்தில் பெயர் மருவி மூதூர் என்று ஆகியுள்ளது. இங்கு முஸ்லிம் மக்களும் மூதூரின் கிழ‌க்குப் பகுதி மற்றும் தெற்கு பகுதியிலும் தமிழ் மக்கள் வாழ்கின்றனர்.

## மேற்கோள்கள்

பகுப்பு:நகரம் தொடர்பான குறுங்கட்டுரைகள்
பிரஜாபதி

இந்து சமயத்தின் படி **பிரஜாபதி** என்பவர் பிரம்மாவால் படைப்புத்தொழிலில் உதவி புரிவதற்காக பிரம்மானால் படைக்கப்பட்ட காசிபர், வசிட்டர்,  மரீசி, அத்திரி, அங்கரிசர், புலஸ்தியர், புலகர், தட்சன் மற்றும் கிராது  ரிஷிகள் ஆவர். இவர்கள் பிரம்மாவின் மானசப் புத்திரர்களாகவும் கருதப்படுகின்றனர். மனுதரு சாத்திரம் 10 பிரஜாபதிகளை குறித்துப் பேசுகிறது. திருமந்திரம் இவனை வெட்டித் தீயிலிட்டு, பின் இவன் வேண்டும் என்று பிழைக்க வைத்தான் என்று கூறுகிறது. கொலையிற் பிழைத்த பிரசாபதியைத்
தலையைத் தடிந்திட்டுத் தானங்கி யிட்டு
நிலையுலகுக்கு இவன் வேண்டும் என்று எண்ணித்
தலையை அரிந்திட்டுச் சந்தி செய்தானே - பாடல் 340  

## மேற்கோள்கள்

பகுப்பு:பிரஜாபதிகள்
பவுனு பவுனுதான்

**பவுனு பவுனுதான்** 1991 ஆம் ஆண்டு வெளிவந்த தமிழ்த் திரைப்படமாகும். பாக்கியராஜ் இயக்கிய இத்திரைப்படத்தில் பாக்கியராஜ், ரோஹிணி, குலதெய்வம் ராஜகோபால் மற்றும் பலரும் நடித்திருந்தனர். புலமைப்பித்தன், வாலி, வைரமுத்து ஆகியோர் பாடல்களை எழுதியிருந்தனர்.

## மேற்கோள்கள்
 

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:கே.பாக்யராஜ் இயக்கிய திரைப்படங்கள்
பெருங்காரையடி மீண்ட அய்யனார் கோவில்

[thumb|300px|ஆசியாவின் மிகப்பெரிய குதிரை சிலை [குளமங்கலம்]]

**ஸ்ரீ பெருங்காரையடி மீண்ட ஐயனார் கோவில்** (ஆங்கிலம்:Sri Perungaraiyadi Meenda Ayyanar Temple), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் ஆலங்குடி வட்டத்தில் உள்ள குளமங்களம் என்ற கிராமத்தில் அமைந்துள்ளது. இக்கோவில் வில்லுணி ஆற்றின் வடபுறமாக அமைந்துள்ளது.

## வரலாறு

இக்கோவில் கட்டப்பட்ட ஆண்டு எதுவென்பது சரியாகத் தெரியவில்லை. 8ஆம் நுற்றாண்டைச் சேர்ந்ததாக இருக்கும் என்று கருதப்படுகிறது. தற்போது இக்கோவில் தமிழ்நாடு அரசால் பராமரிக்கப்பட்டு வருகிறது..

## குதிரை சிலை

இங்கு மிகப்பெரிய குதிரை சிலை உள்ளது. இக்குதிரைச் சிலை 33 அடி உயரமுள்ள சிலை ஆகும். இது **ஆசியாவிலேயே மிக உயரமான குதிரை சிலை** ஆகும். இது பண்டையத் தமிழர்களின் கட்டிடக்கலைக்கு சிறந்த எடுத்துக்காட்டாக சிறந்து விளங்குகிறது.

## யானை சிலை

ஆராய்ச்சியாளர்களின் கூற்றுப்படி ஐயனார் கோவில்களில் யானை சிலை அமைப்பது அரிதான நடைமுறை என்றாலும்,  இக்கோவிலில் அமைந்துள்ள குதிரை சிலையின் எதிரே யானை சிலையும் அமைக்கப்பட்டிருந்துள்ளது. மேலும் இது இந்த கோயிலின் முக்கியத்துவமாக கருதப்பட்டது. கடும் மழைக்காலம் ஒன்றில் வில்லுணி ஆற்றில் ஏற்பட்ட கடும் வெள்ளப்பெருக்கால் யானை சிலையின் அடிப்பகுதியை மட்டும் விட்டு விட்டு யானை சிலை முற்றாக அழிந்தது தெரிய வந்தது.

## மாசி மகம் திருவிழா

இங்கு ஆண்டு தோறும் மாசி மாதம் மகம் நட்சத்திரம் வரும் நாளில் நடைபெறும் மாசி மகம்  திருவிழா சிறப்புடையது. இரண்டாம் நாள் தெப்ப உற்சவ நிகழ்ச்சியும் நடைபெறும். இதில் தமிழகம் முழுவதிலும் இருந்து லட்சக்கணக்கான மக்கள் பங்கேற்கின்றனர். பக்தர்கள் தங்கள் நேர்த்திக்கடன்கள் நிறைவேறியவுடன் , வண்ணமயமான காகிதங்கள் மற்றும் மலர்களால் கட்டப்பட்ட பெரிய குதிரை சிலையின் உயரம் கொண்ட மாலைகளை தங்களுடைய மகிழுந்து, டிராக்டர், போன்ற நான்கு சக்கர வாகனங்களில் எடுத்து வந்து குதிரை சிலைக்கு காணிக்கையாக அணிவிக்கின்றனர். குதிரைக்கு கோவில் நிர்வாகம் சார்பாக முதல் மாலை அணிவிக்கப்படும். அதன் பிறகு பக்தர்களின் மாலைகள் போடப்படும். இந்த திருவிழாவின்போது கோவிலை சுற்றிலும் ஆங்காங்கே கோவில் நிர்வாகத்தாலும்,  பக்தர்களாலும் அன்னதானம் வழங்கப்படும்.

## சீரமைப்பு

இந்த ஆலயம்  பக்தர்களின் பங்களிப்புடன் புதுப்பிப்பதற்காக, முன்னாள் ஆலங்குடி எம்.எல்.ஏ திரு. ஏ. வெங்கடாசலம் அவர்களால் கிராம மக்களின் ஆதரவுடன் தொடங்கப்பட்டது. பழங்கால குதிரையின் அழகைக் கூட்டுவற்காக மீண்டும் வர்ணம் பூசப்பட்டது. மேலும் கோவில் முன்புறம் மண்டபமும் கட்டப்பட்டுள்ளது. திருப்பணிக்குப் பிறகு, கடந்த  2010 ஆண்டு மே22 அன்று மகா கும்பாபிஷேகம் நடந்தது.

## போக்குவரத்து வசதி

திருவிழாவிற்கு வரும் பக்தர்களுக்காக அரசால் சிறப்பு வசதிகள் செய்யப்படும். அறந்தாங்கி, கீரமங்கலம், ஆகிய ஊர்களிலிருந்து பேருந்துகள் இயக்கப்படும். மற்ற நாட்களில் சொந்த வாகனங்களில் வருவதையே அறிவுறுத்தப்படுகிறது.

## மேற்கோள்கள்

பகுப்பு:நாட்டார் தெய்வக் கோயில்கள்
பகுப்பு:ஐயனார் கோயில்கள்
வதையா இறப்பு

**வதையா இறப்பு** அல்லது **கருணைக் கொலை** () (ஆங்கிலம்: *Euthanasia*) என்பது உடல் வதையில் இருந்து மீள்வதற்காக ஒருவரின் உயிரைத் திட்டமிட்டு முடிவடையச் செய்தல் ஆகும்.. வதையா இறப்புத் தொடர்பான வரையறைகளும் சட்டங்களும் நாட்டுக்கு நாடு வேறுபடுகின்றன.  எனினும் பெரும்பான்மை நாடுகளில் இதற்கு சட்ட ஏற்பு இல்லை.  

வதையா இறப்பு சமூக, சமய, அரசியல், சட்ட, அறிவியல் நோக்கில் மிகவும் சர்ச்சைக்குரிய ஒரு விடயமாகவே இருந்துவருகிறது.

## வகைகள்
### தன்விருப்ப கருணைக்கொலை
நோயரின் விருப்பத்தின் பேரில் செய்யப்படுவதாகும். மருத்துவரின் உதவியுடன் நோயரே தன் வாழ்வை முடிவுக்குக் கொண்டு வருவதால் இதற்கு உதவி செய்யப்பட்ட தற்கொலை என்ற பெயருமுண்டு.

### விருப்பம் பெறவியலா வகை
நோயரின் விருப்பத்தைப் பெற இயலா நேரத்தில் செய்யப்படுவது இது. எ.கா: உயிரைப் பாதிக்கும் நோயுடன் பிறந்துள்ள குழந்தை, ஆண்டுக்கணக்கில் ஆழ்மயக்கத்தில் இருக்கும் நபர். இதனை கருணைக் கொலை என்றும் கூறுவர்.

### விருப்பற்ற வகை
இது நோயரின் விருப்பத்திற்கெதிராக நடத்தப்படுவதாகும். தலைக்கு ஊத்தல் இவ்வகையைச் சேர்ந்ததாகும்.

## நடைமுறை வகைகள்
### முனைப்பு வகை
நச்சுப் பொருட்களைப் (முனைப்புடன்) பயன்படுத்தி உயிரை முடிவுக்குக் கொண்டு வருவது முனைப்பு வகை ஆகும். நோயரே கருணைக்கொலைக் கருவியைப் பயன்படுத்தி தன் உயிரை முடிவுக்குக் கொண்டு வரலாம்.

### முனைப்பற்ற வகை
உயிர் வாழ்வைத் தொடர இன்றியமையாய் இருப்பவற்றை (எ.கா: உயிர் வளி, உணவு, பாக்டீரிய எதிர் மருந்துகள் முதலியன) நிறுத்துதல் முனைப்பற்ற வகையில் அடங்கும்.

## நாடுகள் வாரியாக வதையா இறப்பு
thumb|வதையா இறப்பும் உலகநாடுகளின் சட்ட அங்கீகாரமும்|right|350px

### சட்டமாக்கப்பட்டுள்ள நாடுகள்
பெல்ஜியம் மற்றும் நெதர்லாந்து போன்ற நாடுகளில் வதையா இறப்புக்குச் சட்ட அங்கீகாரம் கிடைத்துள்ளது. ஆனால் வதையா இறப்புச் செய்பவரும் செய்ய உதவுபவர்களும் கடுமையான சட்ட விதிமுறைகளைக் கடைப்பிடிக்க வேண்டும்.

### இந்தியா

இந்தியாவில் வதையா இறப்புத் தொடர்பான சட்ட, சமூக அணுகுமுறை அண்மைக் காலமாக மாறிவரும் ஒன்றாகும். 7 மார்ச் 2011 இது தொடர்பான உச்சநீதிமன்ற தீர்ப்பு முனைப்பற்ற வதையா இறப்பை (passive euthanasia) சட்ட ஏற்புச் செய்தது.

## மேற்கோள்கள்


பகுப்பு:வதையா இறப்பு
கயிறு இழுத்தல்

**கயிறு இழுத்தல்** என்பது இழுபறி போர் என்றும் அழைக்கப்படுகிறது. இரு குழுக்கள் ஒரு கயிற்றின் இரு முனைகளில் இருந்து இழுக்கும் ஒரு எளிமையான விளையாட்டு ஆகும்.  யார் எதிர்க் குழுவை தமது பக்கத்துக்கு இழுக்கிறார்களோ, அவர்களே வெற்றி பெறுவர்.  இந்த விளையாட்டு தமிழர்களாலும் பரவலாக விளையாடப்படுகிறது

## சொல்
*ஆக்சுபோர்டு ஆங்கில அகராதியில்*  "டக் ஆஃப் வார்" என்ற சொற்றொடருக்கு  "தீர்க்கமான போட்டி; உண்மையான போராட்டம் அல்லது சண்டை; மேலாதிக்கத்திற்கான கடுமையான போட்டி" என்று பொருள் தருகிறது. 19 ஆம் நூற்றாண்டில் மட்டுமே இது ஒரு கயிற்றின் எதிர் எதி முனைகளை இழுத்துச் செல்லும் இரு அணிகளுக்கு இடையிலான தடகள போட்டிக்கான ஒரு வார்த்தையாக பயன்படுத்தப்பட்டது.

## தோற்றம்
கயிறு இழுத்தலின் தோற்றம் நிச்சயமற்றது, ஆனால் இந்த விளையாட்டு கம்போடியா, பண்டைய எகிப்து, கிரீசு, இந்தியா மற்றும் சீனாவில் நடைமுறையில் இருந்துள்ளது. ஒரு தாங் வம்ச புத்தகத்தின் படி, *தி நோட்ஸ் ஆஃப் ஃபெங்*,  "ஹூக் புல்லிங்" (牽 鉤) என்ற பெயரில், வசந்த மற்றும் இலையுதிர் காலத்தில் (கி.மு 8 முதல் 5 ஆம் நூற்றாண்டுகள் வரை) சூ மாநிலத்தின் வீரர்களுக்கு பயிற்சி அளிக்க இராணுவத் தளபதிகளால் பயன்படுத்தப்பட்டுள்ளது. . தாங் வம்சத்தின் போது, தாங்கின் பேரரசர் சுவான்சோங்  வரை  குறுகிய கயிறுகளுடன் இணைக்கப்பட்ட கயிறுகளைப் பயன்படுத்தி பெரிய அளவிலான இழுபறி விளையாட்டுகளை விளையாட  ஊக்குவித்துள்ளார்.  மேலும் கயிற்றின் ஒவ்வொரு முனையிலும் 500 க்கும் மேற்பட்டவர்கள் இருப்பார்கள். பங்கேற்பாளர்களை ஊக்குவிப்பதற்காக ஒவ்வொரு பக்கமும் அவர்களின் மேளம் அடிப்பவர்களைக் கொண்டிருந்தது.

பண்டைய கிரேக்கத்தில் இந்த விளையாட்டு *ஹெல்குஸ்டிண்டா* என்பதிலிருந்து உருவானது, இதன் பொருள் "நான் இழுக்கிறேன்" என்பதாகும்,  ஒரு கயிற்றின் பிடியைக் காட்டிலும் கைககளை கயிற்றின் மீது தக்கவைத்துக் கொள்வது மிகவும் கடினம் மேலும்  இது அதிக சிரமத்தை அளிக்கும். பண்டைய கிரேக்கத்தில் இந்த வகை விளையாட்டுக்கள் வலிமைக்கு பயன்படுத்தப்படும் மிகவும் பிரபலமான விளையாட்டுகளில் ஒன்றாகும், மேலும் முழு கவசத்தில் போருக்குத் தேவையான வலிமையை உருவாக்க இது உதவும்.

12 ஆம் நூற்றாண்டில் இந்தியாவில் கயிறு இழுத்தல் பிரபலமாக இருந்தது என்று தொல்பொருள் சான்றுகள் காட்டுகின்றன.
எசுக்காண்டினாவியா மற்றும் ஜெர்மனியைச் சேர்ந்த கயிறு இழுத்தல் போட்டி வெற்றியாளார்களைப் பற்றிய கதைகள் மேற்கு ஐரோப்பாவில் பரவலாக இருக்கின்றன, அங்கு வைகிங் வீரர்கள் வலி மற்றும் சகிப்புத்தன்மையின் சோதனைகளில், போர் மற்றும் கொள்ளைக்கான தயாரிப்புகளில் திறந்த நெருப்பு குழிகளின் மீது விலங்குகளின் தோல்களை இழுக்கின்றனர். பொ.ச ஆ.1500 மற்றும் 1600 களில் பிரெஞ்சு சேட்டாக்சு தோட்டங்கள் மற்றும் பின்னர் பெரிய பிரித்தானியாவின் போட்டிகளின் போது கயிறு இழுத்தல் பிரபலப்படுத்தப்பட்டது

பொ.ச ஆ.1800 களில் கயிறு இழுத்தல் என்பது கடற்படையினரிடையே ஒரு புதிய பாரம்பரியத்தைத் தொடங்கியது. மொகாவே மக்கள் எப்போதாவது சச்சரவுகளைத் தீர்ப்பதற்கான கயிறு இழுத்தல் போட்டிகளைப் பயன்படுத்தினர்.

## ஒரு விளையாட்டாக
பல நாடுகளில் கயிறு இழுத்தல் அணிகள் உள்ளன, மேலும் ஆண்கள் மற்றும் பெண்கள் இருவரும் இதில் பங்கேற்கிறார்கள்.
இந்த விளையாட்டு 1900 முதல் 1920 வரை ஒலிம்பிக் போட்டிகளின் ஒரு பகுதியாக இருந்தது, ஆனால் பின்னர் அது நீக்கப்பட்டது. இந்த விளையாட்டு உலக விளையாட்டுகளின் ஒரு பகுதியாகும். டக் ஆஃப் வார் இன்டர்நேஷனல் ஃபெடரேஷன் (TWIF), தேசிய அணிகளுக்கான உலக சாம்பியன்ஷிப்பை இரு வருடங்களாக, உட்புற மற்றும் வெளிப்புற போட்டிகளுக்காக ஏற்பாடு செய்கிறது, மேலும் அணிகளுக்குள் இதேபோன்ற போட்டியை நடத்துகிறது.

## குறிப்புகள்

பகுப்பு:தமிழர் விளையாட்டுகள்
கிம்ச்சி

thumb|கிம்ச்சி
thumb|right|250px|காய்கறிகளைக் கொண்டு செய்யும் கிம்ச்சி என்னும் தென்கொரிய உணவு வகை

**கிம்ச்சி** (김치), IPA: kimtɕʰi), என்பது காய்கறிகளைக் கொண்டு, பல்வேறு சுவை, மணப்பொருள்கள் சேர்த்து உருவாக்காப்படும் மரபுசார்ந்த தென்கொரிய உணவு வகை. இதில் நொதிக்க வைத்தும், நொதிக்க வைக்காததுமாகிய இரண்டு வகையும் உண்டு. நாப்பா முட்டைக்கோசு, வெங்காயம், வெள்ளரிக்காய், சிவப்பு முள்ளங்கி போன்றவற்றைக் கொண்டு நூற்றுக்கணக்கான வகைகள் செய்கிறார்கள் . முக்கிய உணவுடன் சேர்த்துச் சாப்பிடும் உணவில் (தொடுகறி போல் (*பஞ்ச்சன்* (banchan)) கிம்ச்சி பரவலாகப் பயன்படுகின்றது.
## வரலாறு

2600 முதல் 3000 ஆண்டுகளுக்கு முன்பே கிம்ச்சி என்னும் உணவைப் பற்றிய குறிப்பு *சி சிங்* (Shi Jing) (). என்னும் சீனச் செய்யுள் புத்தகத்தில் உள்ளது  . இப்புத்தகத்தில் கிம்ச்சி என்பது சியோ (*jeo* (菹)) என்று அழைக்கப்பட்ட்டுள்ளது. 12 ஆவது நூற்றாண்டில் இனிப்பு, புளிப்பு முதலான சுவைப்பொருள்களும், நிறம் தரும் பொருள்களும் சேர்க்கப்பட்டன  . கி.பி 1500 உக்குப் பின் சிவப்பு குடமிளகாய் முதலிய சேர்க்கப்பட்டன.

## மேற்கோள்களும் அடிக்குறிப்புகள்


பகுப்பு:தென் கொரியா
பகுப்பு:உணவு வகைகள்
பகுப்பு:கொரிய உணவு
வணிகவியல் தலைப்புகள் பட்டியல்

## வணிக ஒழுங்கமைப்பு/உள் துறைகள்
* மேலாண்மை 
* மனித வளத்துறை
* செயற்பாடுகள் துறை - Operations
:* ஆய்வும் விருத்தியும்
:* உற்பத்தித் துறை
:* தகவல் தொழில்நுட்பத் துறை - IT
:* விநியோகச் சங்கிலி மேலாண்மை
* சந்தைப்படுத்தல்
:* விளம்பரம்
* விற்பனைத் துறை
* நிதித் துறை
:* கணக்கியல்

## வணிக வகைகள்
* Corporation - நிறுமம் 
* Sole Proprietorship - தனி நபர் வணிகம்

* Partnership - கூட்டு வணிகம் 
* Limited liability partnership - வரையறுக்கப்பட்ட கூட்டு வணிகம் 
* Cooperative - கூட்டுறவு நிறுவனம் 

## அடிப்படைக் கருத்துருக்கள்
* புத்தாக்கம்
* உற்பத்தி
* பொருள்
* சேவை
* தொழில்முனைவு
* Start UP
* துணிகர மூலதனம் - Venture Capital
* வணிக மாதிரி
* Risk
* முதலீடு
* உழைப்பு
* இலாபம்
* வணிகப் போட்டி
* ஒப்பந்தம்
* சந்தை
:* திறந்த சந்தை
* சுரண்டல்
* வணிக அறம்
* Regulation
* வரி

## இவற்றையும் பார்க்க
* பொருளியல் தலைப்புகள் பட்டியல்
* கணக்கியல் தலைப்புக்களின் பட்டியல்
* திறந்த சந்தை தலைப்புகள் பட்டியல்

## வெளி இணைப்புகள்

பகுப்பு:வணிகவியல்
பகுப்பு:சமூகம் தலைப்புகள் பட்டியல்
பேணிப்பந்து

**பேணி அடித்தல்** அல்லது **பேணிப்பந்து** என்பது பேணிகளை அல்லது தகரங்களை அடுக்கடுக்கா அடுக்கு வைத்து, தூர நின்று பந்தால் அடுத்து விழுத்தல் ஆகும்.  இது எல்லா வயதினரும் விளையாடக்கூடிய ஒரு எளிமையான விளையாட்டு.  எத்தனை பேணிகளை அதிகம் ஒருவர் வீழ்த்துகிறார் என்பதே இந்த விளையாட்டின் வெற்றி இலக்கு.

## விளையாட்டு விதி முறைகள்
# விளையாட்டு வீரர்கள் இரு சமனான எண்ணிக்கை கொண்ட அணிகளாகப் பிரிக்கப்படுவார்கள்.
# இரண்டு அணியிலிருந்தும் ஒரேயளவு தூரத்தில், நடுவிலிருக்கக் கூடியதாய், 7 தொடக்கம் 8 வரையிலான பேணிகள் அவற்றின் பருமனின் அடிப்படையில் பெரிதிலிருந்து சிறிது மேலிருக்கும் வகையில் அடுக்கப்படும்.
# அடுக்கப்பட்ட பேணிகளிலிருந்து இரண்டு அணிகளும் பந்து வீசும் தூரத்தில் நிறுத்தப்படுவார்கள்.
# இரண்டு அணிகளும் குறி பார்த்துப் பந்தை எறிந்து பேணியின் அடுக்கைக் கலைக்க முயலுவார்கள். இரண்டு அணிகளும் மாறி மாறி சமனான வாய்ப்புகளில் பேணியின் அடுக்கை உடைக்க முயலுவார்கள்.
# பந்தை எறிந்து பேணியின் அடுக்கை உடைத்த அணி, அதை மீளக் கட்ட முயல வேண்டும். கட்டும் போது உடைந்தால் மீண்டும் கட்டி எழுப்ப முயற்சிக்க வேண்டும்.
# எதிர் அணி, பேணியை அடுக்க முயலுபவர்களையும் அந்த அணியைச் சேர்ந்தவர்களையும் காலில் படக்கூடியதாய்ப் பந்தை எறிவதன் மூலம் ஆட்டமிழக்க வைக்க முயலுவார்கள்.
# பந்து உடலில் படாமல் தன்னைக் காத்துக் கொண்டு பேணியின் அடுக்கை மீள எழுப்பி முடித்தால் அந்த அணி வெற்றி பெற்றவர்களாகக் கருதப்பட்டு அவர்களுக்கு ஒரு புள்ளி வழங்கப்படும்.
# மாறாகப் பேணியின் அடுக்கை மீளக்கட்டும் முன் பந்து உடலில் பட்டு அனைத்து வீரர்களும் ஆட்டமிழந்தால் எதிர் அணி புள்ளி ஒன்றைப் பெற்றுக் கொள்வார்கள்.
# அதிக புள்ளிகளைப் பெற்ற அணி வெற்றியாளர்களாகக் கருதப்படுவார்கள்.

பகுப்பு:தமிழர் விளையாட்டுகள்
வழுக்கு மரம் ஏறல்

**வழுக்கு மரம் ஏறல்** என்பது ஒருவர் உயரமான வழுவழுப்பான மரத்தில் ஏறி, அதன் உச்சியில் கட்டப்பட்டிருக்கும் பரிசு முடிப்பை எடுக்கும் விளையாட்டு. நன்கு வளர்ந்த பாக்கு மரத்தின் மேல் பட்டையை உரித்து, அதில் கடுகு, ஆரியம், உளுந்து மாவு போன்ற பொருட்களைக் கலந்து மரத்தின் உச்சி வரை தடவுவர். தொடர்ச்சியாக வழுவழுப்பாக வைத்திருப்பர். மரத்தில் ஏறுவதற்கு ஆண்கள் அனைவரும் போட்டி போடுவர். இதில் ஏறும்போது தண்ணீரை அடிப்பர். இதனால் ஏற்கனவே உள்ள வழுவழுப்போடு தண்ணீரும் சேர்ந்து ஏறியவர் வழுக்கிக் கீழே வருவர். அதனையும் மீறி ஏறி மரத்தின் உச்சியில் உள்ள பொருளையோ பணமுடிப்பையோ எடுக்க வேண்டும். இது ஒரு தமிழர்களின் மரபு விளையாட்டு ஆகும்.

## படிமங்கள்

File:1-வழுக்கு மரம்.jpg|விளையாடுவதற்காக வழுக்கு மரத்தை தயார் செய்கிறார்கள்.
File:2-வழுக்குமரம்.jpg|வழுக்கு மரம்
File:4-வழுக்கு மரம்.jpg|வழுக்கு மரமேறும் முயற்சி
File:3-வழுக்கு மரம்.jpg|வழுக்கு மரத்தின் உச்சியில் உள்ள பரிசுப்பொருள்கள்
File:5-வழுக்கு மரம்.jpg|வழுக்கும் மரத்தில் ஏறுதல்
File:6-வழுக்கு மரம்.jpg|வழுக்கு மர உச்சி


## வெளி இணைப்புகள்
* வழுக்கு மரம் - தமிழரின் விளையாட்டு

## மேற்கோள்கள்

பகுப்பு:தமிழர் விளையாட்டுகள்